Vaarika-juuremädanik

Vaarika fütoftoroos (Phytophthora rubi) ehk vaarika-juuremädanik on taimehaigus, mis kahjustab vaarikat, aedmurakat, läänevaarikat ning hariliku ja läänevaarika hübriide. Haigust tekitab ebajahukasteliselaadsete (Peronosporales) seltsi munasseente (Oomycota) hõimkonda kuuluv patogeen. 

Varasema klassifikatsiooni järgi peeti haigust maasika fütoftoroosi alamliigiks P. fragariae var. rubi, kuid nüüdseks on tehtud kindlaks, et tegu on omaette liigiga.Man in 't Veld, W.A. (2007). "Gene flow analysis demonstrates that Phytophthora fragariae var. rubi constitutes a distinct species, Phytophthora rubi comb. nov." Mycologia 99(2): 222–226.Tabima, J. F., Coffey, M. D., Zazada, I. A., Grünwald, N. J. (2018). "Populations of Phytophthora rubi show little differentiation and high rates of migration among states in the Western United States." Molecular Plant-Microbe Interactions 31(6): 614–622.

Kuigi patogeenil on sarnaseid omadusi seentega, siis ei kuulu fütoftoroosi tekitaja mitte seente, vaid protistide hulka.

 Levik 
 Välismaa 
1980. aastatel leiti ÜhendkuningriigisDuncan, J. M., Kennedy, D. M., Seemüller, E. (1987). "Identities and pathogenicities of Phytophthora spp. causing root rot of red raspberry." Plant Pathology 36: 276–289. ja SaksamaalSeemüller, E., Duncan, J. M., Kennedy, D. M., Riedel, M. (1986). "Phytophthora sp. als Ursache einer Wurzelfäule an Himbeer. Nachricht." Pflanzensch 38: 17–21. vaarikataimi, mis põdesid fütoftoroosi; haigus osutus väga tõsiseks probleemiks. Lisaks nendele piirkondadele on haigustekitajat tuvastatud ka Ida- ja Lääne-AmeerikasWilcox, W. F., Scott, P., Hamm, P. B., Kennedy, D. M., Duncan, J. M., Brasier, C. M., Hansen, E.M. (1993). "Identity of a Phytophthora species attacking raspberry in Europe and North America." Mycological Research 97(7): 817–831. ning Austraalias.Duncan, J. M., Cooke, D. E. L. (2002). Work on raspberry root rot at the Scottish Crop Research Institute. Acta Horticulture 585: 271–277.

Viimase paari kümnendi jooksul on USA Washingtoni osariigi põhjapoolsematel aladel vaarikaistandike eluiga vähenenud kümnelt aastalt viie aastani.Gigot, J., Walters, T. W., Zasada, I. A. (2013). Impact and occurrence of Phytophthora rubi and Pratylenchus penetrans in commercial red raspberry (Rubus ideaus) fields in Northwestern Washington. International Journal of Fruit Science, 13: 357–372.

Katses USA Washingtoni, Oregoni ja California osariigi vaarikapõldudelt võetud isolaadid sisaldasid üle 99% haigustekitajat. Washingtoni osariigis tehtud samalaadses uuringus oli näitaja 73%.

 Eesti 
Haiguse esinemist on märgatud ka Eestis, kuid laboratoorselt pole vaarika-juuremädanikku tuvastatud. 

 Haigustunnused 
Vaarika-juuremädanikku nakatunud taimed muutuvad nõrgaks ja närtsivad. Isegi pealtnäha tervete taimede lehed võivad kolletuda, värvuda punaseks või oranžiks ning leheservad pruunistuda. Haiguse progresseerumisel taimevarred närbuvad ning hukkuvad ühe kuni kahe aasta jooksul. Haigestunud taimedel jääb saak kasinaks või puudub sootuks. Samuti põhjustab haigus viljade varisemist ja saagikadu kuni 75% ulatuses. Haigus esineb istandikes koldeliselt. 

Fütoftooosiga on seotud ka teised Phytophthora liigid nagu P. megasperma, P. cryptogea, P. citriocola, P. cactorum. Samas leidub uurimusi, mis seda ei kinnita.Stewart, J. E., Kroese, D., Tabima, J. F., Larsen, M. M., Fieland, V. J., Press, C. M., Zasada, I. A., and Grünwald, N. J. (2014). "Pathogenicity, fungi-cide  resistance,  and  genetic  variability  of  Phytophthora  rubi  isolates  from  raspberry (Rubus  idaeus)  in  the  Western  United  States. " Plant  Disease 98:1702–1708.

 Haiguse diagnoosimine 
Haiguse diagnoosimiseks kaevatakse taimed üles ning juurtelt ja risoomilt eemaldatakse kattekude, haigestunud taimel on see telliskivipunane kuni tumepruun.

Samuti tuvastatakse haigust mullas ELISA ja PCR-meetodiga. 

 Haiguse levik 
Haigustekitaja paikneb mullas mütseelina kahjustunud juurtel või puhkeolekus eostena mullas. Niiskuse ja seenetaolise organismi Phytophthora olemasolul mullas moodustub eosla või alustavad rändeosed idanemist. Idanemiseks optimaalne temperatuur on 15–20 °C.Duncan, J. M. (1985). "Effect of temperature and other factors on in vitro germination of Phytophthora fragariae oospores." Transactions of the British Mycological Society 85(3), 455–462.Graham, K., Beck, B. R., Zasada, I., Scagel, F., Weiland, J. E. (2020). Growth, sporulation, and pathogenicity of the raspberry pathogen Phytophthora rubi under different temperature and moisture regimes. Plant disease. Advance online publication. Vaadatud 07.12.2020. Eoste moodustumine ja patogeeni kasv on 20 °C juures kõige aktiivsem. Idanemise tagajärjel levivad rändeosed mullapooride kaudu uute taimeosadeni. Seejärel kinnituvad rändeosed taimejuure või risoomiga ning taim nakatub haigustekitajaga. Kui taime risosfääris on hapnik ammendunud, siis puuduvad taimel haigusega võitlemiseks head eeldused ning nakatumine on tõenäolisem ja raskem. Seenetaoline organism talvitub nakatunud taimede juurtel või peremeestaime puudumisel mullas. Puhkeeosed võivad mullas mitmeid aastaid eluvõimelistena säilida.Burlakoti, R. R., Dossett, M. (2020). Past efforts and future perspectives of managing major diseases of red raspberries in British Columbia. Acta Horticulture 1277: 397–402. Seetõttu ei kasvatata vaarikaid samal kasvukohal, kus on haigustekitajad esinenud. 

Vaarika fütoftoroosi esineb enam raskel mullal või põllu madalamates kohtades. Haigestumist soodustab jahe ja niiske ilmastik, seetõttu intensiivistub see sügisel ning võib sooja suve tingimustes hoopis nõrgeneda. Kuid pole ka välistatud, et haigus ka suvel lööbib, sest vaarika-juuremädanikku on diagnoositud ka kuivemal põllul suvisel ajal.Weiland, J.E., Benedict, C., Zasada, I.A., Scagel, C.R., Beck, B.R., Davis, A., Graham, K., Peetz, A., Martin, R.R., Dung, J.K., Gaige, A.R. (2018). "Late-summer disease symptoms in Western Washington red raspberry fields associated with co-occurrence of Phytophthora rubi, Verticillium dahliae, and Pratylenchus penetrans, but not Raspberry bushy dwarf virus." Plant disease 102(5): 938–947.
 Vältimine ja tõrje 
Fütoftoroosi ennetamiseks soovitatakse vältida haigustekitajate sissetoomist ehk paljundusmaterjali võetakse ainult tervetelt taimedelt või kasutatakse ainult taimekoekultuuris paljundatud taimi. Vaarika kasvatamine mustal kilemultšil ja/või kõrgpeenras hoiab ära haiguse intensiivistumise.Heiberg, N. (1998). "Effects of raised beds, black soil mulch and oxadixyl on root rot (Phytophthora fragariae var. rubi) in red raspberry." Acta Horticulture 505: 249–258. Haiguse vältimiseks soovitatakse veel drenaaži rajamist, haigusele vastupidavamate sortide kasvatamist ja fungitsiidide kasutamist. Fütoftoroosi liikidel tekib kergesti fungitsiidi resistentsus. Ühendkuningriigis soovitatakse vaarikakasvatajatel parema drenaaži tagamiseks kasvatada taimi kõrgpeenardes.McGregor, G. R., Franz, P. (2002). "Field management of root rot in raspberries caused by Phytophthora spp." Acta Horticulturae 585: 293–297.

USA-s, kus vaarikakasvatuses kasutatakse viljavaheldust väga harvaWalters, . W., Bolda, M., Zasada, I. A. (2017). "Alternatives to current fumigation practices in Western states raspberry." Plant Health Progress 18: 104–111., eemaldatakse haigustekitaja fumigeerimise abil.

 Populatsioonid 

 Ameerika Ühendriigid 
USA Oregoni, Washingtoni ja California osariigi põldudelt kogutud isolaatide põhjal on leitud, et tegu on panmiktilise populatsiooniga. Geograafilisel asendil puudub seos Phytophthora seente geneetilise varieeruvusega. Üksikute isolaatide levik on tõenäoliselt tingitud haigestunud taimmaterjali edastamisest puukoolides. 

 Euroopa 
Arvatakse, et nii mõndagi Euroopa riiki on fütoftoroos jõudnud vaarikate paljundamise tulemusena. Tõenäoliselt on haigustekitaja jõudnud Euroopa Liidu riikidesse nakatunud taimmaterjali kaudu, mis pärineb USA California osariigist.

 Sordiaretus 
Kogu maailmas peetakse oluliseks suundumuseks sortide aretust, mis on vaarika fütoftoroosile vastupidavad.Wilcox, W. F., Nevill, J. R., Burr, J. A. (1999). "Susceptibility of red, black and purple raspberry cultivars to three Phytophthora species under greenhouse and field conditions." Acta Horticulture 505: 241–248.

Haigusele on vastuvõtlik sort 'Tulameen' ja mõõdukalt vastuvõtlik 'Meeker'.Hoashi-Erhardt,  W.  K.,  Moore,  P.  P.,  Windom,  G.  E.,  and  Bristow,  P.  R.  (2008). "Field and greenhouse response of red raspberry genotypes to root rot." HortScience 43: 1367–1370. Ameerika Ühendriikide Washingtoni osariigis aretatud sordid 'Cascade Bounty'Moore, P. P., Finn, C. E. (2007). "'Cascade Bounty' red raspberry." HortScience 42(2): 393–396., 'Cascade Dawn'Moore, P. P. (2006). "'Cascade Dawn' red raspberry." Hortscience 41(3): 857–859.,'Cascade Delight'Moore, P. P. (2004). "'Cascade Delight red raspberry." HortScience 39(1): 185–187. ja 'Cascade Harvest'Moore, P. P., Hoashi-Erhardt, W., Finn, C. E., Martin, R., Dosstt, M. (2015). "'Cascade Harvest' red raspberry." HortScience 50(4): 624–627. on haigustekitajale suure vastupidavusega, kuid mitte resistentsed. Sortide 'Cascade Bounty' ja 'Cascade Delight' puhul on leitud, et vastupidavus haigusele on olnud pigem muutlik ning sõltunud nakatumise ulatusest igas konkreetses kasvukohas.Burlakoti, R. R., Dossett, M. (2020). Past efforts and future perspectives of managing major diseases of red raspberries in British Columbia. Acta Horticulturae, 1277: 397–401.

Sortide vastupidavust vaarika-juuremädanikule on seostatud juurtes paiknevate terpeenide koguse ja tüübiga.Mazik Hesaien, K. (2020). Assessing the Tolerance of Red Raspberry (Rubus Idaeus L.) Cultivars to Phytophthora. Rubi with saturated periods and relationship to terpenes compound. (PhD thesis). Washington State University, Department of Horticulture. Washington.

 Molekulaarmarkerid 
Vaarikasordist 'Latham' on leitud SSR marker RUB11b, mis annab taimele resistentsuse fütoftoroosi suhtes.Graham, J., Hackett, C.A., Smith, K., Woodhead, M., MacKenzie, K., Tierney, I., Cooke, D., Bayer, M., Jennings, N. (2011). "Towards an understanding of the nature of resistance to Phytophthora root rot in red raspberry." Theoretical and applied genetics 123(4): 585–601.

 Vaata ka 
Munasseened
Fütopatoloogia
Mädanik
Maasika-juuremädanik ehk punamädanik

 Viited 

 Välislingid 
 Vaarika-juuremädanik andmebaasis Phytophthora
 Vaarika-juuremädaniku teabeleht CABI invasiivsete liikide kogumikus

Kategooria:Taimehaigused